شه‌فه‌ق نيوز/ هووكاره‌يل ره‌سانن سوورى، ئاشكراى ئه‌وه‌ كردن ته‌ياره‌خانه‌ى ئه‌لته‌يفور له‌ ريف حمس گيرياسه‌ وه‌ر چه‌ن مووشه‌كيگ.
ماڵپه‌ڕه‌يل سه‌ر وه‌ حكومه‌ت سوورى ئه‌وه‌ ده‌رخستن ك ته‌ياره‌يل ئسرائيلى ئه‌و ته‌ياره‌خانه‌ى سه‌ربازيه‌ گرتنه‌سه‌ ئامانج.
جى باسه‌، له‌لايه‌ن خوه‌ييشه‌و، چه‌ودێر سوورى ئه‌را مافه‌يل ئاده‌ميزاد ئاماژه‌ وه‌ كوشيان 14 هاووڵاتى ئيرانى كرد له‌ئاكام ئه‌و بوردمانه‌ ك له‌لايه‌ن ته‌ياره‌يل ئسرائيليه‌و ئه‌نجام درياگه‌ ئه‌را بان ته‌ياره‌خانه‌ێ ناوبرياێ.
